作者：韩淲
词牌/韵律：贺新郎

paragraphs: 梅蕊依稀矣。
岁华深、け然但把，杖藜闲倚。
山绕荒林红叶下，落日孤城烟水。
意兴寄、云何则是。
底事疏枝横绝峭，未吹香、便与花相似。
不忍折，为之喜。
寒鸦万点霜风起。
正人家、园收芋栗，小槽初美。
欲醉阿谁同一饮，拟赋才成又止。
老态度、浑侵发齿。
摸索孤根春在否。
任红红、白白皆桃李。
空烂漫，岂能尔。